laion/Wikipedia-Exotic huggingface dataset:
31. Jalaväepataljon

31. Jalaväepataljon on kiirreageerimisüksus Eesti Kaitseväes. Pataljoni kuuluvad reservväelased on 1. augustist 2008 31. juulini 2009 valmidusreservis. Sõjalise valmisoleku tõstmise või mobilisatsiooni korral formeeritakse pataljon esmajärjekorras. Pataljon valmistati ette juulist 2007 maini 2008 Kaitseväes teeninud ajateenijatest ning harjutati kokku 2008. aasta suurõppusel Kevadtorm. Artikkel 31. Jalaväepataljonist
Andriamasinavalonad

Andriamasinavolad on Imerina kuninga Andriamasinavalona loodud grupp, kuhu kuulusid tema nelja mitte valitsenud poja järglased. Hiljem arvati sellesse gruppi kõigi Madagaskari kuningriigi liitlastest kuningate järeltulijad (Andrianampoinimerina ajast Ranavalona I ajani). Madagaskari kuningriigis võis sellesse gruppi jõuda aadeldamise teel. Andriamasinavalonad on laiali pillatud kogu Imerina enin-tokos ning Radama I valitsemisajal jõudsid nad veel kaugemale. Andriamasinavalonadel (välja arvatud Vonizongo ja Iarivonimamo omadel) oli tranomanara õigus: neil olid pärilikud ja võõrandamatud läänid (menakely), kus elasid vabad inimesed, pärisorjad ja orjad. Lääne-Euroopa vaste on hertsog. Andriamasinavalonad on kolonistid (voanjo). Nad pidid levima "kõigis suundades", luues lääne, puhvertsoone ja kolooniaid. Nad ei saanud ise valitseda ning aitasid kaasa monarhia tugevnemisele. Et olla kuningas, oli tarvis suure hulga andriamasinavalonade toetust. Igal andriamasinavalonal oli oma läänis tohutu autoriteet. Vanasõna ütleb: "Seal, kus on mõni andriamasinavalona, on olemas kuningas." Selle artikli kirjutamisel on kasutatud artiklit fr:Andriamasinavalona.
Bråvalla lahing

Bråvalla lahing oli legendaarne lahing, mida Norra saagades kirjeldatakse toimununa Bråvallas Rootsi kuninga Sigurd Ringi ja tema onu Taani kuningas Harald Hilditönni vahel. Rootslaste poolel sõdisid teiste rahvaste hulgas ka eestlased. Muinasaeg, Eesti Sõjamuuseum
Eesti NSV konstitutsioon

Eesti Nõukogude Sotsialistlikul Vabariigil on olnud läbi aegade mitu konstitutsiooni: 1940. a. Eesti NSV konstitutsioon 1978. a. Eesti NSV konstitutsioon Eesti Vabariigi põhiseadus
Memeli komtuur

Memeli ehk Klaipėda komtuur (saksa keeles Komtur von Memel) oli Saksa ordu käsknik, kes valitses Memeli komtuurkonda. Pärast ala vallutamist 1252. aastal anti komtuurkond Liivi ordu valitsemise alla, seetõttu oli ka esimene komtuur just Liivi orduharu liige. Liivi ordu kätte jäi ala kuni 1470. aastateni, mil see läks Preisi orduharu võimu alla. 1525. aastal, kui Saksa ordu Preisimaa haru sekulariseeriti, kadus ka Memeli komtuuri ametikoht. 1254–1258 Bernhard 1291 Gottfried 1300 Eckart 1304 Detmar 1425–1426 Vinzenz von Wirsberg 1453 ja 1458 Johann Hetzel von Zässingen 1459–1465 Otto von Hoekelum 1466–1472/1473 Johann von der Sunger 1474–1476 Johann von Tiefen ... ?–1525 Erich von Braunschweig
Neckar

Neckar on jõgi Euroopas Saksamaal. Neckar algab Schwarzwaldi idanõlvult ja lookleb põhja suunas. Org laieneb kohati, seal asub näiteks ka Stuttgart. Alamjooksul pöördub läände, murrab läbi Odenwaldi ja suubub Mannheimis paremalt Reini. Pikkus 367 km.
Imerina

Imerina on merinade maa Madagaskari keskosas ümber Antananarivo. Kuningas Ralambo nimetas 16. sajandil maa ametlikult Imerina Ambaniandroks. Kuningas Andrianjaka ühendas selle 1610. See hakkas järk-järgult suurenema ning sellest sai Madagaskari tuumikala. Arvatakse, et "i" nime alguses on kas artikkel nagu näiteks bali keeles ja bugi keeles või lokatiivi tunnus nagu malai keeles di. Pärast Imerina ühendamist Andrianampoinimerina valitsemise alla jagati see kuueks suureks provintsiks (toko): Avaradrano kirdes, keskus Ambohimanga; Vonizongo loodes, keskus Fihaonana; Marovatana Vohizongost lõunas, keskus Ambohidratrimo; Ambodirano Marovatanast lõunas, keskus Fenoarivo; Vakinisisaony (Vakinisaony) Avaradranost lõunas, keskus algul Alasora, hiljem Andramasina; Vakinankaratra lõunas, keskus Betafo. Keskel oli kuningriigi pealinn Antananarivo linn. Eripärase ajaloo tõttu oli eristaatusega ala Imamo Imerina lääneosas. See oli puhuti Ambodirano osa, puhuti eraldi ala. Imerina riigipeade loend
Gerhard von Rossem

Gerhard von Rossem oli Liivi ordu liige ja Dobele komtuur aastal 1523. Rossemi suguvõsa pärines Geldernist, kuuludes vähetähtsamate hulka. Tema täpset põlvnemist teada ei ole. 1500. aastal oli Rossem kumpan Siguldas, 1502. aastal sai aga Kandava foogtiks. 1523. aastal on teda märgitud Dobele komtuurina ja seejärel teated temast lõppevad. Ritterbrüder im livländischen Zweig des Deutschen Ordens. Köln: Böhlau, 1993. Nr. 737 (lk 550–551).
Gerhard von Rossem (rüütelvend)

Gerhard von Rossem oli Liivi ordu rüütelvend 15. sajandil. Gerhard pärines Geldernist Rossemi asulast 's-Hertogenboschi lähedalt. Tema otseseid sugulussidemeid pole aga teada. Gerhardit on 1442. aastal mainitud orduvennana Riias. Rohkem temast teateid pole. Ritterbrüder im livländischen Zweig des Deutschen Ordens. Köln: Böhlau, 1993. Nr. 736 (lk 549–550).
Andrianjaka

Andrianjaka (suri 1630) oli Madagaskari keskosas paikneva Imerina (Merina kuningriigi) valitseja 1610–1630, Ralambo noorem poeg, Ratompokoandriambavy Ratsitohinina poeg. Isa eelistas teda oma järglasena vanemale pojale Andriantompokoindrindrale. Andrianjaka hõivas 1610 Analamanga (Ialamanga) 'sinine mets') künka tänapäeva Antananarivo kõrgeimas kohas ning tõrjus välja seal elanud vazimbad ja nende kuninga Andriambodilova, kes seejärel asus elama Ambohimanarinasse, kuhu ta ka maeti. Andrianjaka raadas sinise metsa ning ehitas Analamanga künkale oma residentsi, esimese lossi praeguse Rova alal, ning rajas niiviisi Madagaskari pealinna Antananarivo. Ta soovis, et neid saaks tuhat, millest on tuletatud Antananarivo nimi (ho arivo an-tanana, arivo '1000'). Andrianjaka viis lõpule oma eellaste töö riigi laiendamisel. Tema valitsemisaeg oli siiski rahumeelse. Iseloomulik on suurte tööde organiseerimine. Kuivendati Antananarivot ümbritsevad Betsimitatatra sood ning rajati nende kohale riisipõllud. Andrianjika abiellus Andriampanarivomanga tütre Ravadifoga. Neil oli poeg Andriantsitakarandriana.
Coco väin

Coco väin eraldab Andamani saari Coco saartest ja ühendab Bengali lahte Andamani merega.
Paul Newman

Paul Leonard Newman (26. jaanuar 1925 Cleveland – 26. september 2008 Westport, Connecticut) oli Ameerika Ühendriikide näitleja ja filmilavastaja. Ta sai 1987 Oscari peaosa eest 1986. aasta Martin Scorsese filmis "Raha värv". Tema viimane film oli "Road to Predition", kus ta mängis peaosa John Rooneyd. 1954 – The Silver Chalice 1955 – Producer's Showcase: Our Town 1956 – Somebody Up There Likes Me 1956 – The Rack 1957 – The Helen Morgan Story 1957 – Until They Sail 1958 – The Long, Hot Summer 1958 – The Left Handed Gun 1958 – Cat on a Hot Tin Roof 1958 – Rally 'Round the Flag, Boys! 1959 – The Young Philadelphians 1960 – From the Terrace 1960 – Exodus 1961 – The Hustler 1961 – Paris Blues 1962 – Sweet Bird of Youth 1962 – Hemingway's Adventures of a Young Man 1963 – Hud 1963 – A New Kind of Love 1963 – The Prize 1964 – What a Way to Go! 1964 – The Outrage 1965 – Lady L – Armand Denis 1966 – Harper – Lew Harper 1967 – Torn Curtain 1967 – Hombre 1967 – Cool Hand Luke – Luke Jackson 1968 – The Secret War of Harry Frigg 1969 – Winning 1969 – Butch Cassidy and the Sundance Kid 1970 – WUSA 1971 – Sometimes a Great Notion 1971 – Once Upon a Wheel (1971 TV program) 1972 – Pocket Money 1972 – The Life and Times of Judge Roy Bean 1973 – The Mackintosh Man 1973 – The Sting 1974 – The Towering Inferno 1975 – The Drowning Pool 1976 – Silent Movie 1967 – Buffalo Bill and the Indians 1977 – Slap Shot 1979 – Quintet 1980 – When Time Ran Out... 1981 – Fort Apache, The Bronx 1981 – Absence of Malice 1982 – Come Along with Me 1982 – The Verdict 1984 – Harry & Son 1986 – The Color of Money 1989 – Fat Man and Little Boy 1989 – Blaze 1990 – Mr. and Mrs. Bridge 1993 – La Classe américaine 1994 – The Hudsucker Proxy 1994 – Nobody's Fool 1998 – Twilight – Harry Ross 1999 – Message in a Bottle 2000 – Where the Money Is 2001 – The Blunder Years (The Simpsons episode) 2002 – Road to Perdition 2003 – Our Town 2005 – Empire Falls 2005 – Magnificent Desolation: Walking on the Moon 3D 2006 – Cars 2007 – Dale 2008 – The Meerkats Paul Newman andmekogus IMDb (inglise) Paul Newman andmekogus Filmiveeb
Alasora vald

Alasora vald on vald Madagaskaril Antananarivo provintsis Antananarivo naabruses. Valla pindala on 12 km2, elanike arv 21 666. Vallas on Alasora küngas ja ajalooline Alasora küla. Valla tutvustus
Buffalo Bayou

Buffalo Bayou on 85 km pikkune jõgi Texase osariigis Põhja-Ameerikas. Ta suubub Galvestoni saare juures Mehhiko lahte. Buffalo Bayou kaldale on rajatud Houstoni linn. Suures osas on jõge oluliselt ümber ehitatud, süvendatud ning kaldaid betoneeritud. Houstoni linna piires on üksikutesse kohtadesse jõekaldal jäetud ka loodusliku taimestikuga alasid.
Katy Perry

Katy Perry (sünninimega Katheryn Elizabeth Hudson; sündinud 25. oktoobril 1984) on Ameerika Ühendriikide laulja, laulukirjutaja ja näitleja. Ta sai tuntuks oma 2008. aasta singliga "I Kissed A Girl", mis vallutas edetabelite tipud rohkem kui 20 riigis, sealhulgas USA-s, Inglismaal, Iirimaal, Kanadas ja Austraalias. Perry on sündinud Santa Barbaras California osariigis. Tema vanemad on pastorid ning ta kasvas üles gospelmuusikat kuulates ja kirikukooris lauldes. Aastal 2003 lõpetas ta Dos Pueblose keskkooli Goletas California osariigis. 18-aastaselt kolis ta Los Angelesse. 2001. aastal ilmus tema esimene CD "Katy Hudson", mis oli kristliku gospeli album. Ta vahetas oma perekonnanime Perryks, sest "Katy Hudson" oli liiga sarnane näitleja Kate Hudsoni nimega. Perry on ta ema neiupõlvenimi. Tema suurimad eeskujud on 1980ndate poprokkarid Cher, Cyndi Lauper, Pat Benatar, Joan Jett ja Shirley Manson. 2004. aastal tegi Perry koostööd plaadifirmaga The Matrix, kes on töötanud koos Avril Lavigne'i, Liz Phairi, Hilary Duffi, Skye Sweetnami, Korni, Britney Spearsi ja teistega. 2001 – "Katy Hudson" 2008 – "One of the Boys" 2010 – "Teenage Dream" 2013 – "Prism" 2017 – "Witness" 2020 – "Smile" "Smurfid" (2011) "Katy Perry: Part of Me" (2012) "Smurfid 2" (2013) Ametlik koduleht Katy Perry @ Flickr: katy.perry's Photostream
IMZ-Ural

IMZ - Irbitski Mototsikletnõi Zavod (Irbiti Mootorrattatehas, Ирбитский мотоциклетный завод = ИМЗ) on Vene (peamiselt külgkorviga) mootorrataste valmistaja. Tootearendus algas 1939. aastal salaja ostetud viie BMW R71 mootorratta kopeerimisega. Esimene mudel M-72 sai valmis 1941. Alguses asus tehas Moskvas, aga Natsi-Saksamaa vägede lähenemisel viidi see üle Irbiti. Sarnane mudel on Ukrainas arendatav Dnepr. Uralmoto Rootsi Dnepri & Urali klubi Taani Dnepri & Urali Klubi http://dmoz.org/Recreation/Motorcycles/Makes_and_Models/Ural/ http://www.ural.com.au/history.html
NE

NE võib tähendada järgmist: kirre, ilmakaar Nebraska osariigi USA postikood Nigeri kahetäheline maakood standardi ISO 3166 järgi Ne võib tähendada järgmist: Ne on neooni sümbol Ne (Itaalia) on omavalitsusüksus Itaalias Liguurias .ne, mis on Nigeri Interneti tippdomeen.
Klaviir

Klaviir ehk klaverikoondis (inglise keeles piano reduction, saksa keeles Klavierauszug) on muusikas orkestriteose transkriptsioon klaverile. Klaviir on üks partituuri erivorme.
Dietrich von Oldenbockum

Dietrich von Oldenbockumi nime all on tuntud mitu isikut: Dietrich von Oldenbockum oli Kuldīga komtuur aastatel 1488–1490 Dietrich von Oldenbockum oli Kandava foogt 1529–1535
Dietrich von Oldenbockum (Kuldīga komtuur)

Dietrich von Oldenbockum (ka Altenbockum; surnud sügisel 1490 Riias) oli Liivimaa ordu liige ja Kuldīga komtuur aastatel 1484–1490. Dietrichi täpne põlvnemislugu pole teada. Ta sündis tõenäoliselt Wischi kojas Bochumi lähedal. Tema suguvõsa kuulus Vestfaali väikeaadlike hulka. 1476–1483 oli Dietrich Kandava foogt. Samal kohal oli pool sajandit hiljem ka teine samanimeline orduvend, kes oli tõenäoliselt tema küllaltki lähedane sugulane. 1481–1482 oli Dietrich ühtlasi peamees Riias, kus olid juba alanud Riia ordu tõsised vastuolud, mis viisid peagi kodusõjani. Selle ajal oli Dietrich Kuldīga komtuur, kuid sattus riiglaste kätte vangi ja suri Riias vangistuses 1490. aasta sügisel. Ritterbrüder im livländischen Zweig des Deutschen Ordens. Köln: Böhlau, 1993. Nr. 21 (kui Dietrich von Altenbockum, lk 83–84).
Dietrich von Oldenbockum (Kandava foogt)

Dietrich von Oldenbockum (ka Altenbockum) oli Liivi ordu liige ja Kandava foogt aastatel 1529–1535. Oldenbockum pärines Vestfaalist, kuid tema täpsemat põlvnemislugu pole teada. Samanimeline orduvend oli juba enne teda olnud Kandava foogt ja saanud hiljem Kuldīga komtuuriks, kuid nendevahelist tihedat sugulussidet saab vaid oletada. 1529. aasta paiku sai Oldenbockumist Kandava foogt, sel ametikohal oli ta kuni ordumeister Wolter von Plettenbergi surma-aastani. Seejärel taandati ta arvatavasti tavaliseks rüütelvennaks, kellena teda on 1554. aastal märgitud. Ritterbrüder im livländischen Zweig des Deutschen Ordens. Köln: Böhlau, 1993. Nr. 22 (kui Dietrich von Altenbockum, lk 84).
Villem Tamm

Villem Tamm on olnud mitme tuntud inimese nimi: Villem Tamm (1836–1915) oli Kassaris kutsar ja mõisavalitseja ning Johann Köleri Kaarli kirikus oleva Kristuse fresko modell Villem Tamm (1862–1940) oli Auvere mõisa omanik Villem Tamm (1891–1943) oli eesti kaitseväeametnik ja Vabadusristi kavaler Villem Tamm (1912–1973) oli eesti tõstja, mitmekordne Paide rajooni meister, endine politseinik ja represseeritu Villem Tamm (1942–2011) oli Tartu Ülikooli majandusteaduskonna õppejõud
Digiteerimine

Digiteerimine ehk digimine on füüsilise objekti või analoogmaterjali (kunstiteos, helisalvestis, kaart, kiri, kolmemõõtmelised objektid vms) digitaalsele kujule viimine. Selle käigus teisendatakse analoogobjekt digitaalseks signaaliks, 1-de ja 0-de jadaks, mis on arvutile loetav. Digiteerimise kontekstis kasutatakse ingliskeelsetes tekstides mõisteid "skaneerimine" (scanning) ja digiteerimine (digitizing). Skaneerimisest räägitakse pigem pildiliste, graafilisi analoogmaterjalide teisendamise tähenduses, digiteerimine tähendab aga igasuguse analoogmaterjali, ka video ja heli viimist elektroonilisse vormi. Seega digiteerimine on üldisem mõiste kui skaneerimine. Digiteerida saab kontaktsete ja mittekontaktsete meetoditega. Kontaktse meetodi korral puudutab originaal skanneri skaneerimisklaasi ja seega ei ole see kasutatav õrnade materjalide digiteerimisel. Mittekontaktse meetodi korral on (enamasti digitaalse) kaamera lääts digiteeritavast materjalist eemal ega puuduta seda. Digiteerimise tulemusena saadakse analoogobjektist digitaalne kujutis raster- (skaneerimisel, pildistamisel) või vektorvormingus (digitaatori kasutamisel). Samuti on võimalik 3D-mudelite loomine. Digitaalset teisendamist säilitamise vormina veel ei tunnustata, sest ei ole leitud pikaajalist ja stabiilset kandjat, mille kasutuskestus oleks lähedane juba äraproovitud happevaba paberi või mikrofilmiga. Säilitamine (arhiivindus) McKay, S. (2003). Digitizing in archival environment. – Electronic Journal of Academic and Special Librarianship, 4 (1) Ametniku soovitussõnastik Smith, A. (1999). Why digitize?. - Digital Library Federation. Council on Library and Information Resources (publication 80) Lee, S. (2000). Digital imaging: a practical handbook. London: Library Association. lk 35 Lee, S. (2000). Digital imaging: a practical handbook. London: Library Association. lk 51 Gertz, J. (2000). Selection for preservation in the digital age : an overview. – Library Resources & Technical Services, 44 (2),lk 97)
Henno Rahamägi

Henno Lembit Rahamägi (22. jaanuar 1907 Harku vald, Harjumaa – 21. detsember 1941 Kirov) oli eesti ajakirjanik. Õppis 1924–1935 Tartu Ülikooli õigusteaduskonnas. Töötas 1926–1935 Kaja, 1935–1939 Uus Eesti ja 1939–1940 Nõmme Lehe toimetuses. Arreteeriti NKVD poolt 4. veebruaril 1941 Nõmmel, mõisteti surma. Võitlus kõdunevate miljardite pärast. Uus Eesti, 20. november 1936, nr. 315, lk. 4. Album Academicum Universitas Tartuensis 1918–1944. II köide. Tartu, 1994. lk. 327. Henno Rahamägi Eesti biograafilises andmebaasis ISIK
Teofil Teder

Teofil Teder (9. veebruar 1900 Tallinn – 31. detsember 1961 Toronto) oli eesti jurist. Osales Vabadussõjas, õppis 1921–1925 Tartu Ülikoolis õigusteadust, töötas 1923–1925 Tartu linnavalitsuses, alates 1925. aastast Eesti siseministeeriumis (viimati Omavalitsuste Talituse inspektor). 1940 Saksa vähemusrahvuse kultuuromavalitsuse likvideerimiskomisjoni esimees. 1944. aastal põgenes Saksamaale, 1949. aastal asus Ameerika Ühendriikidesse ja 1950. aastal Kanadasse. 1938 Valgetähe III klassi teenetemärk Isa Theodor Teder oli organist ja koorijuht. Teofilil oli kaks poega - Peep Teder ja Hillar Teder. Album Academicum Universitas Tartuensis 1918–1944. II köide. Tartu, 1994. Lk. 154. T. Teder omavalitsuste osakonna inspektoriks. Uus Eesti, 9. november 1936, nr. 304, lk. 3. Saksa kultuuromavalitsuse likvideerimine. Päevaleht, 11. jaanuar 1940, nr. 9, lk. 4.
Aleksander Margiste

Aleksander Margiste (aastani 1935 Margevič; 19. aprill 1908 Tallinn – 10. oktoober[viide?] 1988 Stockholm) oli eesti majandusteadlane. Õppis 1927–1933 Tartu Ülikoolis majandusteadust, lõpetas 1933. Oli Eesti Panga pearaamatupidaja ja välisosakonna juhataja. Põgenes 1944 Rootsi, töötas seal Skandinaviska Bankenis ja Skandinaviska Enskilda Bankenis. Album Academicum Universitas Tartuensis 1918–1944. III köide. Tartu, 1994. Lk. 467. Biograafia ESBL-is
Lippe vürstlik perekond

Lippe vürstlik perekond on Saksamaal asuva endise ajaloolise Lippe vürstiriigi valitsev perekond. Perekonna pea on titulaarne Lippe vürst (tiitel Tema Hiilgus). Pärast 12. novembril 1918 kukutatud viimase Lippe vürsti Leopold IV surma 30. detsembril 1949 on aastakümneid kestnud lahkarvamused Lippe õigusjärgluse üle. Testamendiga 23. detsembrist 1947 oli Leopold IV määranud oma järeltulijaks Lippe vürstliku perekonna peana ja vürstliku perekonna varade valitsejana oma noorima poja neljast, prints Armini, põhjuseks vanemate poegade poolt sõlmitud ebavõrdsed abielud ja usulised lahkarvamused isaga. Testament jõustus Leopold IV surmaga ja kinnitati 9. märtsil 1950 sõlmitud lepinguga leskvürstinna Anna ja Leopold IV poegade vahel. 22. märtsil 1953 loobus prints Armin, olles otsustanud abielluda Traute Beckeriga, vürstliku perekonna pea õigustest oma vanema poolvenna prints Leopold Bernhardi kasuks, jäädes vürstliku perekonna varade valitsejaks ja Detmoldi linnuse omanikuks (otsus kinnitati Detmoldi ametivõimude poolt 7. juunil 1955). Olukorras, kus kõik Leopold IV pojad olid troonipärimisõigusest ilma jäetud või loobunud, nõudis prints Ernst August (Leopold IV noorema venna Julius Ernsti poeg) genealoogiliselt vanima Lippe printsina perekonnapea õigusi endale. Lootes taastada oma isa testamendiga segiaetud tavapärast troonipärimiskorda, loobus prints Leopold Bernhard 8. jaanuaril 1958 perekonnapea õigustest oma vanima venna, pärusprints Ernsti kasuks, kuid viimane vastas, et on oma troonipärimisõigusest juba loobunud ja ei saa seda tagasi võtta. Olukorra lahendamiseks valis vürstlik perekond 14. septembril 1958 uueks perekonnapeaks prints Simon Casimiri. Prints Ernst August keeldus valimist tunnustamast, väites, et ta on jätkuvalt seaduslik perekonnapea. Ta suri 13. juunil 1990. Ernst Augusti poeg Friedrich Wilhelm jätkab tema trooninõudlust, kuigi on sündinud enne oma vanemate abielu. Prints Simon Casimir suri 9. detsembril 1980. Prints Armin suri 20. augustil 2015 ning Lippe vürstliku perekonna peaks sai tema poeg Stephan. "Armin, Prince of Lippe, died at 91 | History's Greatest" (Ameerika inglise). 22. august 2015. Vaadatud 5. mail 2023. royalresponses (20. juuni 2020). "Stephan, The Prince de Lippe Biography and Replies". RoyalResponses (inglise). Vaadatud 5. mail 2023.
Armin Prinz zur Lippe

Armin Leopold Ernst Bruno Heinrich Willa August Prinz zur Lippe (Lippe prints Armin; 18. augustil 1924 Detmold, Weimari vabariik – 20. august 2015 Detmold, Saksamaa Liitvabariik) oli Lippe vürstliku perekonna pea (titulaarne Lippe vürst). Ta oli viimase Lippe vürsti Leopold IV noorim poeg.
Cooki väin

Cooki väin eraldab Uus-Meremaa Lõunasaart Põhjasaarest ja ühendab Tasmani merd Vaikse ookeaniga. Laius on 23 km, keskmine sügavus 128 m. Cooki väinas on tugevad loodehoovused, ka puhuvad seal tugevad tuuled, seetõttu on laevadel väina raske ületada. Väina mõlemad kaldad on lahtedega liigestatud; põhjakaldal asub Wellingtoni linn. Nimi on antud esimese eurooplasena 1770. aastal läbi väina purjetanud James Cooki järgi. "Cook Strait". NZ History. Vaadatud 26. detsember 2022.
Charles Volmer

Charles Didrich Volmer (30. august 1898 Rapla vald, Harjumaa – 24. detsember 1944 Dresden) oli eesti farmatseut. Osales Vabadussõjas, 1922–1925 oli Tartu Ülikooli rohuteaduse kuulaja, lõpetas 1925 cum laude, mag. pharm. 1926 (Eestis müüdava tee väärtusest). 1926–1927 Jõgeva apteegi juhataja, 1927–1933 Tartu Ülikooli apteegi abijuhataja ja juhataja. 1939–1940 Kohtuliku Ekspertiisi Instituudi abidirektor. 1944. aastal põgenes Saksamaale. Album Academicum Universitas Tartuensis 1918–1944. III köide. Tartu, 1994. lk. 473.
Joosep Usk

Joosep Usk (22. märts 1903 Vihula vald, Virumaa – 1954) oli eesti keemik. Õppis 1924–1930 Tartu Ülikoolis keemiat, sai keemiamagistriks 1931 (Eesti põlevkivibensiini destilleerimine võimaluste uurimus). Töötas Eesti NSV keemiainstituudi vanemteadurina. Album Academicum Universitas Tartuensis 1918–1944. II köide. Tartu, 1994. lk. 337.
Karl Saarmann

Karl Theodor Saarmann (19. jaanuar 1893 Tallinn – 2. aprill 1948 Tallinn) oli Eesti õigusteadlane, riigikohtunik. Karl Theodor Saarmann oli kaupmehe poeg. 1910 lõpetas Saarmann Tallinnas Nikolai Gümnaasiumi. 1911–14 õppis ta Peterburi Ülikoolis, 1918 ja 1920-22 Tartu Ülikoolis, kus 1922 lõpetas õigusteaduskonna. 1914–1917 võttis ta ohvitserina osa Esimesest maailmasõjast. 23. novembril 1918 nimetati ta Tallinnas kohtu-uurijaks. 1918–1921 oli ta Tallinnas kohtu-uurija ja kohtunik, 1921–1923 Kohtuministeeriumi nõunik, 1923–1935 Kohtupalati liige, 1925–1930 ühtlasi Tartu ülikooli kriminaalõiguse ja -protsessi õppejõud 1930–35 kriminaalõiguse professor (alates 1926. aastast erakorraline professor, alates 1931. aastast korraline) professor[viide?]), 1935–1940 Riigikohtu liige (riigikohtunik). Karl Saarmann oli Rahvuskogu liige ja Eesti Evangeeliumi Luteriusu Kiriku konsistooriumi assessor.[viide?] 1940. aastal töötas Tallinnas Kunstsarve Tehases. 1941–1944 oli ta mobiliseerituna esialgu Eesti laskurkorpuse tagavarapataljonis, hiljem Komis õpetaja, 1944–1948 Eesti NSV Rahvakomissaride Nõukogu osakonnajuhataja, 1946–1948 ka Eesti NSV Kohtu Rahvakomissariaadi kodifikatsiooniosakonna juhataja ja Tallinna Juriidilise Kooli õppejõud. Saarmann avaldas töid kriminaalõiguse alalt. 2002 paigaldati ta kodumajale Tallinnas Paldiski maanteel mälestustahvel ja asutati Karl Saarmanni Selts. Kriminaalõigus. Üld- ja eriosa. Tartu, 1930, 1935 Kriminaalseadustiku maksma panemise seadus. // XII õigusteadlaste päeva protokollid. Tartu, 1933 Kriminaalseadustik koos maksmapanemise seaduse ja distsiplinaarseadustikuga (kaasautor K. Matto). Tallinn, 1934 Kriminaalseadustik. Kommenteeritud väljaanne (kaasautor K. Matto). Tallinn, 1937 Kutsete osa uue põhiseaduse järgi. Uus Eesti, 16. veebruar 1938, nr. 46, lk. 7. "Eesti teaduse biograafiline leksikon", 3. köide http://www.ra.ee/dgs/browser.php?tid=68&iid=110700200558&img=era0031_001_0000009_00069_t.jpg&tbn=1&pgn=4&prc=30&ctr=0&dgr=0&lst=2&hash=860c166436620eead97dcfaae5da4373 Album Academicum Universitatis Tartuensis 1918–1944. I–III. Tartu, 1994, kd II, lk 56, lk 754 Eesti entsüklopeedia, kd 14, lk 450 Tartu ülikooli ajalugu: kolmes köites. Tallinn, 1982, kd III, lk 108 Ambach, G. Eesti kriminaalõiguse korüfee Karl Saarmann (1893–1948). // Akadeemia Nord Toimetised 19 (2003) lk 47 G. Ambach. Eesti kriminaalõiguse arenguteed. Kolmveerand sajandit esimese kriminaalseadustiku vastuvõtmisest. // Juridica (2004) 3, lk 151–160 Ambach, G. Karl Saarmanni elu ja tegevus pärast 1940. aasta suvist pööripäeva. Karl Saarmanni juriidilise raamatukogu käekäik. // Akadeemia Nord Toimetised 28 (2005) Ambach, G. Karl Saarmann kui Eesti kriminaalõiguse formeerija ja arendaja. Tallinn, 2006 Käesolevas artiklis on kasutatud "Eesti teaduse biograafilise leksikoni" materjale.
Germán Busch

Germán Busch Becerra (23. märts 1904 San Javier – 23. august 1939 La Paz) oli Boliivia president aastail 1936 ja 1937–1939.